**OPIS POSLOVA RADNOG MJESTA IZ JAVNOG NATJEČAJA, PRAVNI IZVORI ZA PRIPREMANJE KANDIDATA ZA TESTIRANJE I**

**PODACI O PLAĆI**

**1. Policijska postaja Sunja**

**- stručni referent za poslove prekršajnog postupka**

OPIS POSLOVA RADNOG MJESTA:

Obavlja poslove prekršajnog postupka, zadužuje i razdužuje policijske službenike sa obrascima za vođenje prekršajnog postupka, priprema predmete prekršajnog postupka u policijskoj postaji, vodi propisane evidencije, obavlja druge poslove prekršajnog postupka po nalogu nadređenog službenika.

PRAVNI IZVORI ZA PRIPREMANJE KANDIDATA ZA TESTIRANJE ZA RADNO MJESTO STRUČNI REFERENT ZA POSLOVE PREKRŠAJNOG POSTUPKA:

1. Uredba o uredskom poslovanju (Narodne novine, broj: 75/21)

1. Prekršajni zakon (Narodne novine, broj: 107/07, 39/13, 157/13, 110/15, 70/17, 118/18 i 114/22)

**2. Policijska postaja Kutina**

**- upravni referent**

OPIS POSLOVA RADNOG MJESTA:

Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, registracije vozila; odjave vozila; promjene vlasnika vozila, tehničkog stanja vozila, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; izdaje izvozne i pokusne pločice, vodi evidencije vozača i vozačkih dozvola, registracije cestovnih vozila, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te po članku 18. Ovršnog zakona; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, arhivira dosjee te obavlja sve druge poslove vezane za vozila. Obavlja poslove i vodi upravni postupak u svezi statusa stranaca u odnosu na kretanje, boravak i rad stranaca te osoba pod međunarodnom zaštitom, produljenja viza te izdavanja isprava strancima. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva.

PRAVNI IZVORI ZA PRIPREMANJE KANDIDATA ZA TESTIRANJE ZA RADNO MJESTO UPRAVNI REFERENT:

1. Zakon o osobnoj iskaznici (Narodne novine, broj:62/15, 42,20, 144/20 i 114/22)

2. Zakon o prebivalištu (Narodne novine, broj: 144/12, 158/13, 114/22)

**3. Postaja granične policije Dvor**

**- administrativni tajnik**

OPIS POSLOVA RADNOG MJESTA:

Obavlja administrativno - tehničke poslove u ustrojstvenoj jedinici: zaprimanje i otpremanje pošte; primanje i prosljeđivanje podataka i informacija putem telekomunikacijskog sustava; primanje i upućivanje stranaka u ustrojstvenoj jedinici; vođenje urudžbenog zapisnika i drugih evidencija ustrojstvene jedinice; sređivanje i kompletiranje dokumenata i predmeta, te po okončanju dostavu istih u pismohranu; brine o optimalnim zalihama uredskog potrošnog pribora i materijala.

PRAVNI IZVORI ZA PRIPREMANJE KANDIDATA ZA TESTIRANJE ZA RADNO MJESTO ADMINISTRATIVNI TAJNIK

1. Uredba o uredskom poslovanju (Narodne novine, broj: 75/21).
2. Pravilnik o tajnosti službenih podataka Ministarstva unutarnjih poslova (Narodne novine, broj: 107/12.)

**PLAĆA RADNOG MJESTA:**

Plaća radnih mjesta određena je Uredbom o nazivima radnih mjesta i koeficijentima složenosti poslova u državnoj službi (Narodne novine, broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13 i 25/13, 52/13, 96/13, 126/13, 2/14, 94/14, 140/14, 151/14, 76/15,100/15, 71/18, 59/19, 73/19, 63/21, 13/22, 139/22, 26/23 i 87/23) i Kolektivnim ugovorom za državne službenike i namještenike (Narodne novine, br. 56/22, 127/22-Dodatak I., 58/23-Dodatak II. i 128/23-Dodatak III.).

Sukladno članku 110. Zakona o državnim službenicima i namještenicima  (Narodne novine, broj 27/01), a u svezi s člankom 144. stavkom 1. Zakona o državnim službenicima (Narodne novine, broj: 92/05, 142/06, 77/07, 107/07, 27/08, 34/11, 49/11, 150/11, 34/12, 49/12-pročišćeni tekst, 37/13, 38/13, 1/15, 138/15-USRH, 61/17, 70/19, 98/19 i 141/22), **za vrijeme trajanja vježbeničkog staža vježbenik ima pravo na 85% plaće poslova radnog mjesta** na koje je raspoređen.